text:
41/2015. (XII. 23.) NFM utasítása a Nemzeti Fejlesztési Minisztérium szerződései megkötésének és nyilvántartásának szabályairól.
A jogalkotásról szóló 2010. évi CXXX. törvény 23. § (4) bekezdés c) pontjában és az államháztartásról szóló törvény végrehajtásáról
szóló 368/2011. (XII. 31.) Korm. rendelet 13.  § (3)  bekezdésében meghatározott jogkörömben eljárva a  következő utasítást
adom ki:
I. FEJEZET
ÁLTALÁNOS RENDELKEZÉSEK 1. Az utasítás hatálya
1. § (1) Az  utasítás hatálya kiterjed minden, a  Nemzeti Fejlesztési Minisztériumban (a továbbiakban: NFM) a  központi
államigazgatási szervekről, valamint a Kormány tagjai és az államtitkárok jogállásáról szóló 2010. évi XLIII. törvény
alapján kinevezett, megbízott, továbbá kormányzati szolgálati jogviszonyban, munkaviszonyban foglalkoztatott
személyre, az NFM-ben kirendelés, vezénylés, illetve foglalkoztatásra irányuló egyéb jogviszony keretében munkát
végző személyre, valamint az ösztöndíjasra.
(2) A 4. §-ban foglaltak tekintetében az utasítás hatálya kiterjed az NFM irányítása alá tartozó költségvetési szervekkel
az (1) bekezdés szerint jogviszonyban állókra is.
(3) Jelen utasítást a XVII. Nemzeti Fejlesztési Minisztérium fejezethez rendelt fejezeti kezelésű előirányzatok, központi
kezelésű előirányzatok, illetve az NFM Igazgatás kiadási előirányzatai tekintetében az NFM és a nemzeti fejlesztési
miniszter által képviselt Magyar Állam mint jogi személy természetes vagy jogi személlyel, jogi személyiség nélküli
szervezettel kötendő valamennyi megállapodására és az  NFM képviseletében teendő valamennyi kötelmi jellegű
jognyilatkozatra alkalmazni kell.
2. § (1) Az utasítást nem kell alkalmazni:
a) az NFM valamely előirányzata terhére kezelő szerv vagy lebonyolító által kötendő szerződések megkötésére,
b) a  kormánytisztviselői jogviszonyt és munkaviszonyt rendező, a  Személyügyi Főosztály által kezelt
megállapodásokra,
c) – a (2) bekezdésben foglalt kivétellel – az NFM mint az Uniós fejlesztések fejezetbe tartozó fejezeti kezelésű
előirányzatok felhasználásának rendjéről szóló 549/2013. (XII. 30.) Korm. rendelet, valamint a  2014–2020
programozási időszakban az egyes európai uniós alapokból származó támogatások felhasználásának rendjéről
szóló 272/2014. (XI. 5.) Korm. rendelet szerinti kezelő szerv által megkötendő szerződésekre,
d) a  nemzeti vagyonról szóló 2011. évi CXCVI. törvény (a továbbiakban: Nvtv.), valamint a  koncesszióról szóló
1991. évi XVI. törvény alapján megkötött koncessziós szerződésekre,
e) az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban:
Ávr.) 53. § (1) bekezdése szerinti kötelezettségvállalásokra,
f ) a Széchenyi Kártya Program és az  Intézményi kezességi díjtámogatások kapcsán kiadásra kerülő támogatói
okiratokra,
g) – a  szerződések nyilvántartására vonatkozó szabályok kivételével – a  közbeszerzésekről szóló 2015. évi
CXLIII. törvény (a továbbiakban: Kbt.) szerint közbeszerzési eljárás eredményeként megkötött szerződésekre.
(2) Az (1) bekezdés c) pontjától eltérően az utasítást alkalmazni kell az Európai Hálózatfinanszírozási Eszköz létrehozásáról,
a 913/2010/EU rendelet módosításáról és a 680/2007/EK és 67/2010/EK rendelet hatályon kívül helyezéséről szóló,
2013. december 11-i 1316/2013/EU európai parlamenti és tanácsi rendelet (a továbbiakban: CEF rendelet) alapján
támogatásban részesülő tagállami kedvezményezett által megvalósításra kerülő projekt (a továbbiakban: CEF projekt)
a) végrehajtására az Európai Bizottság és a CEF projekt tagállami kedvezményezettje között kötendő támogatási
megállapodásra, valamint
b) megvalósítására a  tagállami kedvezményezettként eljáró NFM és a  végrehajtó szervek között kötendő
támogatási szerződésre, továbbá valamennyi szerződésre és kötelmi jellegű jognyilatkozatra.
3. § (1) Az  utasítás rendelkezéseit a  fejezeti kezelésű előirányzatok vonatkozásában a  fejezeti kezelésű előirányzatok
kezeléséről és felhasználásáról szóló miniszteri rendelet és a  fejezeti kezelésű előirányzatokkal kapcsolatos eljárási
rendről és hatáskörökről szóló miniszteri utasítás eltérő rendelkezése hiányában kell alkalmazni.
(2) Előirányzat-átadás vagy -átvétel esetén – kivéve amennyiben az  államháztartás központi alrendszerébe tartozó
költségvetési szerv részére költségvetési támogatás biztosításával kapcsolatban szükséges – az utasítás rendelkezéseit
azzal az eltéréssel kell alkalmazni, hogy ahhoz kötelezettségvállalási adatlapot nem kell kitölteni.
(3) Az  utasítást az  európai uniós források felhasználására is megfelelően alkalmazni kell, amennyiben az  adott forrás
felhasználását biztosító szerződés megkötésére kormányrendelet, miniszteri rendelet vagy miniszteri utasítás hatálya
nem terjed ki.
2. A szerződés tárgya 4. § (1) Szerződés megkötésére különösen az  alábbi szellemi tevékenységek tekintetében kerülhet sor az  Ávr. 50.  §
(2) bekezdésére figyelemmel:
a) jogi képviselet, tanácsadás,
b) a kodifikációhoz kapcsolódó hatásvizsgálat, tanulmányok elkészítése,
c) rendszerszervezés,
d) a  költségvetési szerv alaptevékenysége ellátásához szükséges tanácsadói, szakértői tevékenység (ideértve
a szellemi tulajdonvédelmi tanácsadást is),
e) tolmácsolás,
f ) fordítás,
g) szakmai előadások, oktatások, rendezvények szervezése, megtartása,
h) oktatási és vizsgáztatási tevékenység, tananyag, illetve jegyzet elkészítése.
(2) Az NFM-mel az 1. § (1) bekezdése alapján jogviszonyban álló személlyel, jogviszonyából eredő feladat – így különösen
munkaköri leírásában rögzített, céljuttatásra kitűzött, valamint teljesítménykövetelmény alapján kitűzött feladat –
elvégzésére az (1) bekezdés szerinti szerződés alapján díjazás nem fizethető.
(3) A  szerződésekben az  Állami Számvevőszék, illetve a  Kormányzati Ellenőrzési Hivatal ellenőrzési jogosultságát
a vonatkozó jogszabályoknak megfelelően ki kell kötni.
(4) Az (1)–(3) bekezdés rendelkezéseit az NFM irányítása és felügyelete alá tartozó költségvetési szervek által a személyi
és dologi kiadások előirányzata terhére megrendelőként vagy megbízóként történő vállalkozási, illetve megbízási
szerződés megkötése során is alkalmazni kell.
3. Előzetes elvi engedély 5. § (1) A szerződéskötést az önálló szervezeti egység közvetlenül a kabinetfőnöknél előzetes elvi engedély megadása iránti
kérelemmel kezdeményezi.
(2) A szerződéskötést elektronikus levélben a következő iratoknak a kabinetszerzodes@nfm.gov.hu e-mail címre történő
megküldésével kell kezdeményezni:
a) a szerződéskötést kezdeményező önálló szervezeti egység irányítását ellátó államtitkár előzetes elvi engedélyt
kérő feljegyzésének aláírt, digitalizált példánya,
b) az 1. melléklet szerinti előzetes elvi engedély című nyomtatványnak a teljes körűen kitöltött Word formátumú
példánya.
 (3) Az előzetes elvi engedély megadásához esetlegesen szükséges egyéb dokumentumokat elektronikus vagy digitalizált
formában kell csatolni. Az elektronikus levél tárgyában az ismert szerződő fél nevét és a „szerződés” megjelölést fel kell
tüntetni.
(4) Jelen utasítás vonatkozásában az  Egyes Kiemelt Jelentőségű Beruházások és Kormányzati Szakpolitika Osztály is
önálló szervezeti egység.
6. § (1) A kabinetfőnök öt munkanapon belül válasz e-mailben
a) értesíti a szerződés kezdeményezőjét az előzetes elvi engedély megadásáról, amelyhez csatolja az előzetes elvi
engedély aláírt, digitalizált példányát, vagy
b) megküldi észrevételeit.
(2) Az előzetes elvi engedélyben a kabinetfőnök az utasításban meghatározott eljárási határidőknél rövidebb határidők
betartását írhatja elő ügyintézési utasításként.
7. § (1) A  szerződés előkészítése – az  utasításban foglalt kivételekkel – kizárólag a  kabinetfőnök előzetes elvi engedélye
alapján, az abban foglaltaknak megfelelő tartalommal kezdhető meg.
(2) Az előzetes elvi engedélyben foglalt adatokban bekövetkezett lényeges változás esetén az előzetes elvi engedély
megadását ismételten kezdeményezni kell.
8. § (1) A szerződés előkészítése a kabinetfőnök előzetes elvi engedélye nélkül történik, ha
a) a miniszter már írásban előzetes hozzájárulását adta a szerződéskötéshez,
b) megkötését jogszabály vagy kormányhatározat feladatként állapította meg,
c) az  már meglévő szerződés módosítására irányul, és a  módosítás nem teszi szükségessé többletfedezet
biztosítását,
d) a szerződés megkötését kezdeményező önálló szervezeti egység a Miniszteri Kabinet, vagy
e) arra a miniszter, a kabinetfőnök vagy a közigazgatási államtitkár a szerződés kezdeményezőjét írásban – így
különösen e-mailben – vagy szóban a  szerződés tárgyának, a  szerződő félnek, a  szerződés értékének és
a forrásaként szolgáló előirányzatnak a megjelölésével utasította.
(2) Az  (1)  bekezdés e)  pontja szerinti szóbeli utasítást a  szerződéskötést kezdeményező önálló szervezeti
egység  iktatott  hivatalos feljegyzésben rögzíti az  ügyiratban és elektronikus úton tájékoztatásul megküldi
a kabinetszerzodes@nfm.gov.hu e-mail címre.
II. FEJEZET
A NEMZETI FEJLESZTÉSI MINISZTÉRIUM SZERZŐDÉSEINEK ELŐKÉSZÍTÉSE
ÉS A TELJESÍTÉSSEL KAPCSOLATOS FELADATOK
4. Előzetes fedezetvizsgálat 9. § (1) Pénzügyi kötelezettségvállalást tartalmazó szerződés előkészítése előtt az NFM által vállalni tervezett kifizetés szerinti
pénzösszeg rendelkezésre állásának megállapítása érdekében rovat szintű előzetes fedezetvizsgálatot kell
végrehajtani.
(2) Az előzetes fedezetvizsgálatot a szerződéskötést kezdeményező önálló szervezeti egység közvetlenül
a) a Költségvetési Főosztálynál kezdeményezi
aa) fejezeti és központi kezelésű előirányzatok terhére kötendő szerződések esetében,
ab) ha nincs tudomása a forrás rendelkezésre állásáról, valamint
ac) az  NFM közfeladatai ellátásával kapcsolatos kiadásoknak és bevételeknek az  Igazgatás
költségvetésében megtervezett előirányzatai (a továbbiakban: NFM Igazgatás Szakmai Programok
költségvetése) terhére kötendő szerződések esetében;
b) a Gazdálkodási Főosztálynál kezdeményezi az  intézmény működéséhez kötődő kiadások és bevételek mint
az NFM Igazgatás Szervezeti és Működési költségvetése terhére kötendő szerződések esetében.
10. § (1) A megkeresett két munkanapon belül értesíti a szerződéskötést kezdeményező önálló szervezeti egységet arról, hogy
a) a fedezet rovat szinten rendelkezésre áll,
b) a fedezet rovat szinten rendelkezésre áll, de az előzetes fedezetvizsgálatra olyan időpontban kerül sor, hogy
a  kötelezettségvállalás dokumentumának elkészítésére a  31.  § (4)  bekezdésében foglalt határidőn belül
nyilvánvalóan nem kerülhet sor, vagy
c) a fedezet nem áll rendelkezésre.
 (2) A  megkeresett – amennyiben a  rendelkezésére álló adatok alapján lehetséges – az  előzetes fedezetvizsgálattal
egyidejűleg tájékoztatást nyújt a szerződéskötést kezdeményező önálló szervezeti egység számára a szerződéskötésre
vonatkozó kormányzati funkció szerinti besorolásról, ügyletkódról és ÁHT azonosítóról.
(3) Ha rovat szinten a  fedezet nem áll rendelkezésre, a  szerződéskötést kezdeményező önálló szervezeti egység
kezdeményezheti az előirányzat-módosítást.
11. § (1) Az előzetes fedezetvizsgálat kezdeményezése e-mailben is lehetséges, valamennyi rendelkezésre álló dokumentum
digitalizált példányának a feladatkör szerinti érintett főosztály vezetőjének és titkárságának e-mail címére, valamint
a főosztály funkcionális e-mail címére történő megküldésével.
(2) A megkeresett válaszát szóban, telefonon vagy e-mailben is jelezheti. A szóbeli és telefonon történő válaszadásról
a szerződéskötést kezdeményező önálló szervezeti egység iktatott hivatalos feljegyzést készít.
12. § A szerződéskötést kezdeményező önálló szervezeti egység a rovat szintű előzetes fedezetvizsgálatot az előzetes elvi
engedély megadása iránti kérelemmel egyidejűleg is kezdeményezheti.
5. Szerződéskötési ajánlat beszerzése 13. § (1) A  szakmailag és gazdaságilag legmegfelelőbb szerződő partnert legalább három ajánlat – írásban, a  Polgári
Törvénykönyvről szóló 2013. évi V. törvény 6:74.  § (2)  bekezdésében foglalt jogkikötéssel történő – bekérése és
kiértékelése alapján kell kiválasztani, ha a  pénzügyi kötelezettségvállalást tartalmazó szerződésben foglaltak
teljesítésére nem kizárólagosan egy szervezet vagy személy képes.
(2) Ha a szerződésben foglalt feladat ellátása a szerződés előkészítésének időpontjában is szerződés alapján történik,
az  (1)  bekezdés csak akkor alkalmazható, ha a  feladat ellátását a  szerződő fél személyében történő változás nem
akadályozza.
(3) Az együttesen előterjesztett ajánlat egy ajánlatnak minősül.
14. § (1) Az ajánlatkérés és kiértékelés a szerződéskötést kezdeményező önálló szervezeti egység feladata.
 (2) A  szerződéskötést kezdeményező önálló szervezeti egység az  ajánlatkérést előzetes véleményezésre megküldheti
a Jogtanácsosi Főosztály részére. A szerződéskötést kezdeményező önálló szervezeti egység a Jogtanácsosi Főosztály
ajánlatkérést tartalmilag nem érintő észrevételeit köteles átvezetni, vagy azokról a  közös álláspont kialakítása
érdekében egyeztetést kezdeményez. Ha az  egyeztetésen nem alakul ki közös álláspont, a  szerződéskötést
kezdeményező önálló szervezeti egység irányítását ellátó államtitkár dönt a vitás kérdésben.
(3) A kiértékelés szempontjai lehetnek többek között: a termék, szolgáltatás minősége, ára, referenciák, fizetési feltételek,
rendelkezésre állás, korábbi tapasztalatok.
(4) A kiértékelést jegyzőkönyvbe kell foglalni. A jegyzőkönyvet és az árajánlatokat csatolni kell az aláírásra előterjesztett
szerződéshez.
(5) Az ajánlattevők közül a kötelezettségvállaló a – szerződéskötést kezdeményező önálló szervezeti egység kiértékelése
alapján – szerződő félként javasolt ajánlattevővel kötendő szerződéstervezet aláírásával választ.
(6) A  kötelezettségvállaló – az  (5)  bekezdéstől eltérően, a  kiértékelést tartalmazó jegyzőkönyv alapján a  szerződés
aláírását megelőzően – külön dönt a szerződő partner kiválasztásáról, ha az a szerződés előkészítéséhez szükséges,
különös tekintettel arra az  esetre, ha az  NFM képviseletében eljáró személy részére meghatalmazás szükséges
a szerződéstervezet előkészítése idején.
15. § A 13. §-tól eltérően nem kell írásbeli ajánlatot bekérni, ha
a) egy meghatározott ügy tárgyában létrejött választottbírósági, közvetítői, békéltetői tevékenységre vagy jogi
szolgáltatásra irányuló, határozott időre szóló szerződés az  idő múlása következtében megszűnik, azonban
a  szerződés tárgyát képező ügy még folyamatban van, és a  korábbi szerződő féllel történik ismételt
szerződéskötés,
b) a feladat elvégzéséhez a feladat felmerülését követően azonnal szükséges a szerződéskötés, vagy
c) az ajánlat bekérésének mellőzésére a miniszter, a kabinetfőnök vagy a közigazgatási államtitkár a szerződés
kezdeményezőjét írásban – így különösen e-mailben – vagy szóban utasította; azzal, hogy a szóbeli utasítást
a szerződéskötést kezdeményező önálló szervezeti egység iktatott hivatalos feljegyzésben rögzíti az ügyiratban.
6. A szerződéstervezet előkészítése 16. § A szerződés előkészítéséért felelős önálló szervezeti egység a  szerződéskötést kezdeményező önálló szervezeti
egység, ha pedig a szerződéskötést a Miniszteri Kabinet kezdeményezte, a Jogtanácsosi Főosztály.
17. § (1) Ha a  szerződés előkészítéséért felelős önálló szervezeti egység a  Jogtanácsosi Főosztály, a  szerződéskötést
kezdeményező önálló szervezeti egység a szerződés előkészítése érdekében – amennyiben a  forrás rendelkezésre
áll  – legalább a  következő adatokat küldi meg a  Jogtanácsosi Főosztály részére, Word formátumban
a jogtan.szerzodes@nfm.gov.hu funkcionális e-mail címre:
a) a szerződő partner
aa) neve,
ab) címe,
ac) képviselője,
ad) cégjegyzékszáma,
ae) adószáma,
af ) bankszámlaszáma,
b) a szerződéskötés előzménye,
c) milyen felhatalmazásra (pl. jogszabály vagy kormányhatározat) alapítható a szerződéskötés,
d) a szerződés tárgya,
e) részletes feladatleírás,
f ) a szakmai munka ütemezése,
g) az ellenérték meghatározása, a kifizetés módja, pénzügyi ütemezés,
h) a szerződést biztosító mellékkötelezettségek meghatározása (különös tekintettel a kötbérre),
i) a  teljesítésigazoló tisztség szerinti megjelölése, valamint ennek akadályoztatása, távolléte esetére kijelölt
teljesítésigazoló tisztség szerinti megjelölése,
j) a kapcsolattartó neve, szervezeti egysége, elérhetőségei,
k) a forrás rendelkezésre állásáról szóló irat,
l) ha a szerződés közzététele nem kötelező, a közzététel kérdésére vonatkozó javaslat és indokai,
m) a  hatálybalépés egyéb feltételei, különösen amennyiben a  szerződés hatálybalépése elkülönül a  szerződés
létrejöttétől,
n) ha a szerződés soron kívüli véleményeztetése szükséges, ennek indokát és a javasolt véleményezési határidőt,
amely nem lehet rövidebb mint három munkanap,
o) átláthatósági nyilatkozat, ha rendelkezésre áll,
p) antikorrupciós nyilatkozat, ha rendelkezésre áll,
q) támogatási szerződés esetén az államháztartásra vonatkozó jogszabályok által előírt adat különös tekintettel
az Ávr. 75. § (2) és (3) bekezdésére és 76. § (1) bekezdésére.
 (2) Ha a tervezett szerződésre az intraneten szerződésmintát tettek közzé, a szerződés a minta alapján is előkészíthető,
és az (1) bekezdésben foglaltak mellett megküldhető a Jogtanácsosi Főosztálynak. Ugyancsak megküldhető a már
előkészített – vagy a  partner által előkészített és a  szerződéskötést kezdeményező önálló szervezeti egység által
felülvizsgált – szerződéstervezet a Jogtanácsosi Főosztály részére, ha a tervezett szerződésre nem áll rendelkezésre
szerződésminta.
(3) A  szerződéskötést kezdeményező önálló szervezeti egység az  előzetes fedezetvizsgálat kezdeményezésével
egyidejűleg továbbíthatja a  Jogtanácsosi Főosztálynak az  (1)  bekezdés szerint adatok közül azokat, amelyek
rendelkezésére állnak.
18. § (1) A  17.  § (1)  bekezdés szerinti adatok – vagy az  adatok egy részének – beérkezésekor a  Jogtanácsosi Főosztály
a szerződéstervezet előkészítését megkezdi, és a véleményezésre küldendő szerződéstervezetet
a) a 17. § (1) bekezdése szerinti adatok hiánytalan beérkezését követő,
b) a (2) bekezdés szerinti egyeztetés napjától számított vagy
c) a hiánypótlás teljesítésétől számított
három munkanapon belül véglegesíti.
(2) Ha a szerződéskötést kezdeményező önálló szervezeti egység a 17. § (1) bekezdése szerinti adatokat nem küldte meg,
vagy hiányosan küldte meg, a Jogtanácsosi Főosztály a további adatok pótlását rövid úton, munkakapcsolat keretében
kezdeményezi. Ennek sikertelensége esetén, a  17.  § (1)  bekezdés szerinti e-mail beérkezését követő három
munkanapon belül, legfeljebb három munkanapos határidő tűzésével hiánypótlásra szólítja fel a  szerződéskötést
kezdeményező önálló szervezeti egységet.
(3) Az előkészített szerződéstervezetet a Jogtanácsosi Főosztály kizárólag e-mailben, a megküldés napján belüli határidő
tűzésével visszamutatja a szerződéskötést kezdeményező önálló szervezeti egységnek.
19. § (1) Ha az  intraneten a  tervezett szerződés típusára vonatkozó minta közzétételére sor került, a  szerződéstervezetet
a mintában foglaltak figyelembevételével kell előkészíteni.
(2) A szerződéstervezet előkészítése során a szerződés tárgyát összefoglaló jelleggel és a  fejezeti kezelésű előirányzat
részfeladataira bontva egyaránt meg kell határozni, kivéve ha ezt a feladat jellege nem teszi lehetővé.
20. § (1) A szerződéskötést kezdeményező önálló szervezeti egység felel a szerződés
a) célszerűségéért, ennek keretében pénzügyi kötelezettségvállalást tartalmazó szerződés esetén az NFM által
fizetendő díj felelősségteljes – a  feladat teljesítéséhez szükséges időtényező (időráfordítás, szerződéses
időtartam, sürgősség), a feladat tartalma, jellege, specialitása, összetettsége, a szolgáltatás és ellenszolgáltatás
arányosságának követelménye szerinti – megállapításáért,
b) időszerűségéért,
c) ár-érték arányosságáért, valamint
d) az Ávr. 50. § (1) és (2) bekezdéseiben foglaltaknak való megfeleléséért.
(2) A szerződés előkészítéséért felelős önálló szervezeti egység az átláthatóság vizsgálata céljából beszerzi, és legkésőbb
a pénzügyi ellenjegyzésre megküldött szerződéstervezethez csatolja az átláthatósági és antikorrupciós nyilatkozatot.
(3) Ha a szerződő partner
a) az Nvtv. 3. § (1) bekezdés 1. pont a) alpontjában meghatározott szervezet vagy
b) a Nemzeti Fejlesztési Minisztérium Szervezeti és Működési Szabályzatáról szóló 33/2014. (X. 10.) NFM utasítás
5. függelékében szereplő gazdasági társaság,
nem kell kitölteni az  átláthatósági és antikorrupciós nyilatkozatot, viszont az  a) vagy b)  pont szerinti körülményt
nevesíteni kell a szerződésben.
21. § (1) Megbízási szerződés csak olyan ügyvéddel vagy ügyvédi irodával köthető, akivel szemben nem állnak fenn
az ügyvédekről szóló 1998. évi XI. törvény 25. § (2)–(4) bekezdésében meghatározott korlátok.
(2) A szerződéstervezet előkészítése során figyelembe kell venni az NFM Igazgatás költségvetése pénzügyi-gazdasági
feladatairól és a döntési eljárásokról szóló miniszteri utasításban, valamint az NFM fejezet egyes fejezeti és központi
kezelésű előirányzatainak felhasználására vonatkozó jogszabályokban és belső szabályozásokban foglaltakat.
(3) Az NFM Igazgatás szervezeti és működési költségvetésén belül személyi juttatás terhére kötendő megbízási szerződés
előkészítése során figyelemmel kell lenni a  Nemzeti Fejlesztési Minisztérium Igazgatás költségvetése pénzügyigazdasági feladatairól és a döntési eljárásokról szóló NFM utasításban foglaltakra.
22. § (1) A  szerződés előkészítéséért felelős önálló szervezeti egység az  előkészített szerződéstervezet alapján
–  a  kötelezettségvállalási azonosító, a  szerződés megkötésének időpontja és a  véleményezésre vonatkozó rész
kivételével – kitölti a 2. melléklet szerinti szerződéses adatlapot a szerződésből az NFM-et illető példányok számával
egyező példányban.
(2) A szerződés előkészítéséért felelős önálló szervezeti egység a 3. melléklet szerinti kötelezettségvállalási adatlapot tölt
ki, ha az  előkészített szerződéstervezet az  NFM részéről pénzügyi kötelezettségvállalást tartalmaz.
A kötelezettségvállalási adatlapon a szerződéstervezetben szereplő részteljesítésekkel összhangban kell rögzíteni
a) a szakmai és pénzügyi teljesítések időpontjait, összegeit rovat szinten,
b) a kormányzati funkció szerinti besorolást,
c) a kapcsolódó ügyletkódokat, valamint
d) az ÁHT azonosítót.
(3) A kormányzati funkció szerinti besorolást, az ügyletkódot, azok megnevezését és tartalmát a 9. § (2) bekezdése szerinti
feladatmegosztásra tekintettel a  Költségvetési Főosztály vagy a  Gazdálkodási Főosztály tájékoztatása alapján kell
feltüntetni.
7. A szerződéstervezet véleményezése 23. § (1) A  véleménykérést tartalmazó iratot és mellékleteit a  szerződés előkészítéséért felelős önálló szervezeti egység
elektronikus úton, az  önálló szervezeti egység vezetője vagy az  ő megbízásából eljáró személy által megküldött
e-mailben továbbítja. A véleménykérést tartalmazó irat papír alapon is megküldhető, a mellékleteket azonban ekkor
is elektronikus úton kell továbbítani.
(2) A véleménykérés mellékleteként meg kell küldeni a címzetteknek
a) a szerződéstervezetet,
b) a szerződéses adatlapot,
c) a kötelezettségvállalási adatlapot, valamint
d) minden egyéb, a  véleményezéshez szükséges dokumentumot, így különösen szerződésmódosítás esetén
az alapszerződést és annak esetleges korábbi módosításait.
 (3) A szerződés előkészítéséért felelős önálló szervezeti egység a véleménykérést és a mellékleteket megküldi
a) a  Jogtanácsosi Főosztály részére, ha pedig a  szerződés előkészítéséért a  Jogtanácsosi Főosztály felel,
a szerződéskötést kezdeményező önálló szervezeti egység részére,
b) a Gazdálkodási Főosztály részére,
c)   a 9.  § (2)  bekezdése szerinti feladatmegosztásra tekintettel a  Költségvetési Főosztály vagy a  Gazdálkodási
Főosztály részére,
d)   a Személyügyi Főosztály részére, ha a  szerződés természetes személlyel munkavégzésre irányuló egyéb
jogviszony létesítésére, módosítására irányul, valamint ha a  szerződés a  természetes személlyel az  NFM
Igazgatás Szervezeti és Működési költségvetése személyi juttatások kiemelt előirányzata terhére kötendő
megbízási jogviszony létrehozására irányul,
e)  a Támogatásokat Vizsgáló Iroda (a továbbiakban: TVI) részére, ha felmerül, hogy a szerződés az európai uniós
versenyjogi értelemben vett állami támogatásokkal kapcsolatos eljárásról és a regionális támogatási térképről
szóló 37/2011. (III. 22.) Korm. rendelet hatálya alá tartozó támogatáshoz kapcsolódik.
(4) A szerződés előkészítéséért felelős önálló szervezeti egység a szerződő fél részére kizárólag a (2) bekezdés a) pontja
szerinti szerződéstervezetet küldi meg, ha a szerződésben jogszabály alapján harmadik félként, egyetértőként más
minisztérium is szerepel.
(5) A véleményezés határideje a megkeresés (3) bekezdés a)–d) pontja szerinti véleményező önálló szervezeti egység
titkárságára történő beérkezését követő nyolc munkanap. Rövidebb véleményezési határidő a  sürgősségi indok
egyidejű megjelölésével lehetséges, amelynek helytállóságáért a szerződéskötést kezdeményező önálló szervezeti
egység vezetője felelős. A  véleményezésre nyitva álló időszak sürgősség esetén sem lehet rövidebb három
munkanapnál.
(6) Támogatási szerződés esetén a  TVI állásfoglalását legkésőbb a  pénzügyi ellenjegyzésre megküldött
szerződéstervezethez szükséges csatolni. Ennek hiányában a pénzügyi ellenjegyzés kezdeményezése során meg kell
indokolni, hogy a szerződés előkészítéséért felelős önálló szervezeti egység miért nem vonta be a véleményezésbe
a TVI-t.
24. § (1) Egyedi támogatás nyújtására irányuló szerződéstervezet csak abban az esetben küldhető meg véleményezésre, ha
annak támogathatóságáról az  egyes fejezeti és központi kezelésű előirányzatok felhasználásáról szóló miniszteri
utasítás szerinti miniszteri döntés vagy más, a  Kormány vagy a  nemzeti fejlesztési miniszter által hozott döntése
rendelkezésre áll. A  miniszteri döntés másolatát – az  NFM-en kívüli szerződő felek példányát kivéve –
a szerződéstervezethez, valamint az aláírt szerződéshez mellékletként csatolni kell.
(2) Amennyiben több év vagy a költségvetési éven túli év kiadási előirányzatait terhelő kötelezettségvállalásra kerül sor,
a szerződéstervezet csak abban az esetben küldhető meg véleményezésre, ha annak támogathatóságáról az egyes
fejezeti és központi kezelésű előirányzatok felhasználásáról szóló miniszteri utasítás szerinti miniszteri engedély vagy
több év előirányzatait érintően a támogatási döntés rendelkezésre áll. A miniszteri engedély vagy támogatói okirat
másolatát – az NFM-en kívüli szerződő felek példányát kivéve – a szerződéstervezethez, valamint az aláírt szerződéshez
mellékletként csatolni kell.
25. § (1) Kizárólag szerződéses iktatószámmal rendelkező megkeresés véleményezhető. Ha a  véleménykérés szerződéses
iktatószám nélkül érkezik, a véleményező köteles ezt a szerződéskötést kezdeményező önálló szervezeti egységnek
elektronikus úton továbbított levélben jelezni.
(2) A véleményező köteles
a) a szerződéstervezet szakmai – feladatköre alapján jogi, közbeszerzési, költségvetési, uniós támogatási vagy
humángazdálkodási – szempontú felülvizsgálatára,
b) a  szerződéses adatlapon és a  kötelezettségvállalási adatlapon meghatározott és a  véleményező
kompetenciájába tartozó adattartalom véleményezésére. (3) A véleményező a szerződéstervezetet, a szerződéses adatlapot és a kötelezettségvállalási adatlapot is véleményezi.
A véleményeket vezetői aláírással ellátott levélben kell bemutatni. A szövegmódosítási javaslatokat változáskövetéssel
– korrektúra alkalmazásával – a  szerződéstervezet, a  szerződéses adatlap és a  kötelezettségvállalási adatlap
elektronikus példányában kell rögzíteni, indokukat a levélben kell bemutatni.
(4) A véleményező a véleményezési határidőben írásban köteles tájékoztatni a véleményt kérő önálló szervezeti egységet
észrevételéről vagy arról, hogy nincs észrevétele.
(5) A  véleményt – a  vezetői aláírással ellátott pdf formátumú levél, valamint a  korrektúrával ellátott dokumentumok
csatolásával – az önálló szervezeti egység vezetője vagy az ő megbízásából eljáró személy küldi meg a szerződés
előkészítéséért felelős önálló szervezeti egység és a 23. § (3) bekezdés a)–d) pontja szerinti véleményezők részére.
(6) A véleményt szerződéses iktatószámmal kell ellátni.
 (7) A  Költségvetési Főosztály a  véleményezés során a  szükséges adatokat „tervezett kötelezettségvállalás” státuszú
kötelezettségvállalásként rögzíti a  Forrás SQL rendszerben, és a  rendszer által generált kötelezettségvállalási
azonosítót rávezeti a szerződésre, a szerződéses adatlapra, valamint a kötelezettségvállalási adatlapra.
(8) A (7) bekezdéstől eltérően, ha a szerződés forrásául szolgáló előirányzatot olyan NFM-en kívüli kijelölt kezelő szerv
kezeli, amely a Forrás SQL rendszert használja, a kezelő szerv munkatársa végzi a rögzítést, és a kötelezettségvállalási
azonosítót megküldi a Költségvetési Főosztály részére.
26. § (1) A vélemények visszaérkezését követően a szerződés előkészítéséért felelős önálló szervezeti egység
a) az észrevételeket átvezeti a szerződéstervezeten, a szerződéses adatlapon és a kötelezettségvállalási adatlapon,
b) a  véleményező főosztályok vezetőjének nevét, a  véleményezés dátumát és a  vélemény szerződéses
iktatószámát rögzíti a szerződéses adatlapon.
 (2) Ha a beérkezett vélemények átvezetése a szerződésben érdemi változást eredményez, a szerződés előkészítéséért
felelős önálló szervezeti egység a szerződéstervezetet, a szerződéses adatlapot és a kötelezettségvállalási adatlapot
ismételten megküldi a  véleményezők részére, legfeljebb három munkanapos véleményezési határidő tűzésével
(visszamutatás).
(3) A szerződés előkészítéséért felelős önálló szervezeti egység egyeztetést kezdeményez az azonos álláspont kialakítása
érdekében, ha
a) a  véleményezők vagy a  szerződés előkészítéséért felelős önálló szervezeti egység a  25.  § (2)  bekezdés
a) pontjában meghatározott szakmai szempontok vonatkozásában különböző álláspontot képviselnek, vagy
b) bármely vélemény véleményezők általi megtárgyalását szükségesnek tartja.
(4) Ha a  (3) bekezdés szerinti egyeztetés sikertelen, a véleménykérő a szerződés megkötéséről, a vitatott szerződéses
feltétel tartalmáról, azzal kapcsolatban a véleményezők és a szerződéskötést kezdeményező önálló szervezeti egység
álláspontjáról szóló feljegyzésben
a) a felügyeletét ellátó államtitkár döntését kéri, vagy
b) a miniszter döntését kéri, ha a véleményeltérés a pénzügyi ellenjegyezhetőséget érinti.
(5) Ha a (4) bekezdés b) pontja szerinti döntés a pénzügyi ellenjegyző álláspontjával ellentétes, a miniszter a döntésével
egyidejűleg írásban utasítja a pénzügyi ellenjegyzőt a pénzügyi ellenjegyzésre.
27. § (1) Ha a szerződéskötésre nem közbeszerzési eljárás eredményeként kerül sor, de a közbeszerzések központi ellenőrzéséről
és engedélyezéséről szóló kormányrendeletben foglaltaknak megfelelően szükséges eljárni, a  szerződés
előkészítéséért felelős önálló szervezeti egység köteles a szerződéstervezetet a kozbeszerzes.ellenorzes@me.gov.hu
e-mail címre a közbeszerzésekért felelős miniszter jóváhagyása érdekében megküldeni.
(2) Az (1) bekezdés szerinti jóváhagyást a szerződéstervezet véleményeztetésének befejezését követően, de a szerződés
pénzügyi ellenjegyzését és aláírását megelőzően kell kezdeményezni.
(3) A  közbeszerzésekért felelős miniszter hozzájárulását legkésőbb a  szerződés kötelezettségvállaló általi aláírásakor
csatolni kell az iratokhoz vagy tájékoztatást kell adni számára arról, hogy a közbeszerzésekért felelős miniszter a rá
vonatkozó határidőben nem közölte döntését a hozzájárulásról.
8. A kabinetfőnök jóváhagyása 28. § (1) A véleményezést követően véglegezett szerződéstervezet a kabinetfőnök jóváhagyása után terjeszthető fel aláírásra,
vagy – pénzügyi kötelezettségvállalást tartalmazó szerződés esetén – továbbítható pénzügyi ellenjegyzésre.
A  kabinetfőnök jóváhagyását közvetlenül az  aláírásra vagy pénzügyi ellenjegyzésre felterjesztett ügyiratban kell
megkérni.
(2) A szerződés előkészítéséért felelős önálló szervezeti egység a jóváhagyást kérő feljegyzésben röviden összefoglalja
a szerződéstervezet célját, tartalmát, ismerteti a véleményezés során beérkezett érdemi észrevételeket, tájékoztatást
ad az át nem vezetett észrevételekről és annak indokairól, valamint arról, hogy maradt-e fenn vitás kérdés, amelyben
vezetői döntés kérése volt szükséges, továbbá bemutat minden, a szerződés megkötése szempontjából jelentőséggel
bíró egyéb információt.
(3) A  szerződés előkészítéséért felelős önálló szervezeti egység a  jóváhagyást kérő feljegyzés mellett megküldi
a kabinetfőnök részére
a) a szerződéstervezetet,
b) a szerződéses adatlapot,
c) a kötelezettségvállalási adatlapot,
d) az előzetes fedezetigazolásról szóló dokumentumokat, valamint
e) a véleménykérés során beérkezett észrevételeket.
(4) A szerződés előkészítéséért felelős önálló szervezeti egység az őt irányító államtitkár, az egyes fejezeti és központi
kezelésű előirányzatok felhasználásáról szóló miniszteri utasításban, továbbá az  NFM Igazgatás költségvetése
pénzügyi-gazdasági feladatairól és a  döntési eljárásokról szóló miniszteri utasításban meghatározott egyetértést
gyakorló vezető, valamint – a közigazgatási államtitkár irányítása alá tartozó helyettes államtitkárok véleményének
kikérése nélkül – a közigazgatási államtitkár útján terjeszti fel a kabinetfőnöknek a szerződéstervezetet.
(5) A kabinetfőnök öt munkanapon belül megadja jóváhagyását, vagy megküldi észrevételeit.
 (6) Nem kell kabinetfőnöki jóváhagyást kérni, ha
a) a szerződést a miniszter írja alá,
b) a szerződést a kabinetfőnök írja alá,
c) a szerződés megkötése jogszabály vagy kormánydöntés alapján szükséges, vagy
d) a  jóváhagyás mellőzésére a  miniszter, a  kabinetfőnök vagy a  közigazgatási államtitkár a  szerződés
kezdeményezőjét írásban – így különösen e-mailben – vagy szóban utasította a szerződéskötést kezdeményező
vagy a szerződés előkészítéséért felelős önálló szervezeti egységet.
(7) A  (6)  bekezdés d)  pontja szerinti szóbeli utasítást a  címzett önálló szervezeti egység iktatott feljegyzésben rögzíti
az ügyiratban, és azt elektronikus úton tájékoztatásul megküldi a kabinetszerzodes@nfm.gov.hu e-mail címre.
9. A pénzügyi kötelezettségvállalást tartalmazó szerződéstervezet pénzügyi ellenjegyzése
29. § A pénzügyi ellenjegyzés
a) a Költségvetési Főosztály feladata, ha a szerződés fedezetét az NFM Igazgatás Szakmai Programok költségvetése,
illetve fejezeti vagy központi kezelésű előirányzat biztosítja,
b) a  Gazdálkodási Főosztály feladata, ha a  szerződés fedezetét az  NFM Igazgatás Szervezeti és Működési
költségvetése biztosítja. 30. § (1) A  pénzügyi ellenjegyzés az  aláírásra felterjesztett ügyiratban kérhető. A  szerződés előkészítéséért felelős önálló
szervezeti egység a  pénzügyi ellenjegyzés kezdeményezése érdekében legkésőbb a  szerződéstervezetben
meghatározott teljesítés kezdő időpontját megelőző 10. munkanapig megküldi a pénzügyi ellenjegyzésért felelős
részére
a) a kötelezettségvállalási adatlapot, amelyet kötelezettségvállalásra jogosult vezető, valamint – a közigazgatási
államtitkár és a  gazdasági ügyekért felelős helyettes államtitkár kivételével – az  egyes fejezeti és központi
kezelésű előirányzatok felhasználásáról szóló miniszteri utasításban, az NFM Igazgatás költségvetése pénzügyigazdasági feladatairól és a  döntési eljárásokról szóló miniszteri utasításban meghatározott egyetértést
gyakorló vezető jóváhagyott,
b) a szerződéstervezetet pénzügyi ellenjegyzés céljából,
c) a szerződéstervezethez a véleménykérés során beérkezett kinyomtatott, iktatott álláspontokat,
d) az írásbeli ajánlatokat, a kiértékelésről készült jegyzőkönyvvel, vagy ha a 15. § alapján nem kellett árajánlatot
kérni, az erről szóló dokumentumot vagy erre vonatkozó indokolást,
e) az aláírt szerződéses adatlapot,
f ) a kabinetfőnök jóváhagyását, vagy ha azt nem kell kikérni, az erről szóló iratot vagy erre vonatkozó indokolást,
valamint
g) átláthatósági és antikorrupciós nyilatkozatot, a 20. § (3) bekezdése szerinti esetkörök kivételével,
h) – ha az a közbeszerzések központi ellenőrzéséről és engedélyezéséről szóló kormányrendelet szerint szükséges,
és már rendelkezésre áll – a  közbeszerzésekért felelős miniszter hozzájárulását a  szerződéskötéshez vagy
az arról szóló tájékoztatást, hogy a közbeszerzésekért felelős miniszter a rá vonatkozó határidőben nem közölte
döntését a hozzájárulásról.
(2) A  szerződés előkészítéséért felelős önálló szervezeti egység a  pénzügyi ellenjegyzés kezdeményezése során
nyilatkozik az észrevételek átvezetéséről. Az észrevételek részleges átvezetése esetén a nyilatkozatnak ki kell térnie
arra,
a) hogy az át nem vezetett – a 25. § (2) bekezdés a) pontjában meghatározott – szakmai szempontú észrevételek
tekintetében a véleményezővel egyeztetés megtörtént, és a véleményező elállt az át nem vezetett észrevételtől,
b) ha valamely vélemény kapcsán a felügyeletet ellátó államtitkár vagy a miniszter döntését kérték,
c) hogy vitás kérdés nem maradt fenn.
(3) A  pénzügyi ellenjegyzés a  kabinetfőnöki jóváhagyással egyidejűleg is kezdeményezhető. Ebben az  esetben
az (1) bekezdés f ) pontja szerinti dokumentumokat nem kell csatolni a pénzügyi ellenjegyzés kezdeményezéséhez,
csupán tájékoztatást kell adni arról, hogy a kabinetfőnöki jóváhagyás megkérése folyamatban van.
31. § (1) A pénzügyi ellenjegyző a pénzügyi ellenjegyzés kezdeményezésének beérkezését követően haladéktalanul ellenőrzi,
hogy
a) a jóváhagyott költségvetés fel nem használt, illetve le nem kötött, a kötelezettségvállalás tárgyával összefüggő
kiadási előirányzata rendelkezésre áll az adott részfeladaton, ügyletkódon,
b) a kötelezettségvállalás nem sérti a gazdálkodásra vonatkozó szabályokat,
c) a kifizetés időpontjában a  fedezet rendelkezésre áll, illetve a befolyt vagy a megtervezett bevétel biztosítja
a fedezetet,
d) a szerződés szerinti fizetési kötelezettség összhangban áll az egyes fejezeti és központi kezelésű előirányzatok
felhasználásának szabályairól szóló miniszteri utasítás alapján elkészített előirányzat-felhasználási tervvel,
e) a kötelezettségvállalási adatlapon szereplő adatok megegyeznek a szerződéstervezet adataival, és
f ) a  szerződéstervezethez csatolták a  jelen utasításban előírt mellékleteket, valamint a  szerződéskötést
kezdeményező önálló szervezeti egység nyilatkozatát a vélemények átvezetéséről.
 (2) Ha vitás kérdés merül fel az  (1)  bekezdésben foglaltak kapcsán, a  pénzügyi ellenjegyző egyeztet a  szerződés
előkészítéséért felelős önálló szervezeti egységgel. Az  egyeztetés alapján tett megállapítások szerint a  szerződés
jogszerű megkötése érdekében szükséges intézkedések végrehajtásáról a  szerződés előkészítéséért felelős önálló
szervezeti egység gondoskodik.
(3) Az  ellenjegyzésre jogosult – a  pénzügyi ellenjegyzés kezdeményezése során megküldött iratok egyidejű
visszaküldésével – tájékoztatja a szerződés előkészítéséért felelős önálló szervezeti egységet arról, ha
a) a kötelezettségvállalás nem felel meg a vonatkozó szabályozásban foglaltaknak,
b) nem áll rendelkezésre a teljesítéshez szükséges összeg,
c) a véleményezésbe az utasítás szerinti önálló szervezeti egységeket nem vonták be, vagy
d) az ellenjegyzést kezdeményező levél nem tartalmazza a vélemények átvezetéséről szóló nyilatkozatot.
(4) A  pénzügyi ellenjegyzésre a  szerződéstervezet bonthatatlan kötéssel történő összefűzését követően, a  pénzügyi
ellenjegyzéshez szükséges iratok beérkezését követő három munkanapon belül kerül sor.
(5) A pénzügyi ellenjegyző a rendelkezésére bocsátott iratokat a pénzügyi ellenjegyzést követően haladéktalanul köteles
– a pénzügyi ellenjegyzést kérő ügyiratban szereplő kérésnek megfelelően – visszaküldeni a szerződés előkészítéséért
felelős önálló szervezeti egység részére vagy aláírás céljából továbbítani.
10. A szerződés aláírása 32. § (1) A szerződéstervezetet aláírásra a szerződés előkészítéséért felelős önálló szervezeti egység terjeszti elő
a) pénzügyi kötelezettségvállalást nem tartalmazó szerződéstervezet esetén kabinetfőnöki jóváhagyást – vagy
ha ez nem szükséges, a véleményezést – követően,
b) pénzügyi kötelezettségvállalást tartalmazó szerződéstervezet esetén a pénzügyi ellenjegyzést követően
ba) a pénzügyi ellenjegyző általi továbbítás útján vagy
bb) a pénzügyi ellenjegyző által visszaküldött dokumentumok alapján előkészített ügyiratban.
(2) Ha a  szerződéstervezetet nem a  pénzügyi ellenjegyző továbbítja aláírásra, az  aláírást kérő ügyiratban az  NFM
képviseletében aláíró részére be kell mutatni, illetve ahhoz mellékelni kell
a) az aláírásra előterjesztett szerződéstervezetet,
b) a véleménykérés során beérkezett észrevételeket,
c) a nyilatkozatot a vélemények átvezetéséről és arról, hogy vitás kérdés nem maradt fenn,
d) az írásbeli ajánlatokat, a kiértékelésről készült jegyzőkönyvvel vagy ha a 15. § alapján nem kellett árajánlatot
kérni, az erről szóló dokumentumot vagy erre vonatkozó indokolást, valamint
e) az átláthatósági és az antikorrupciós nyilatkozatot a 20. § (3) bekezdése szerinti esetkörök kivételével,
f ) – ha az  a  közbeszerzések központi ellenőrzéséről és engedélyezéséről szóló kormányrendelet szerint
szükséges  – a  közbeszerzésekért felelős miniszter hozzájárulását a  szerződéskötéshez vagy az  arról szóló
tájékoztatást, hogy a közbeszerzésekért felelős miniszter a rá vonatkozó határidőben nem közölte döntését
a hozzájárulásról.
33. § (1) A  pénzügyi kötelezettségvállalást nem tartalmazó szerződést a  szerződéskötést kezdeményező önálló szervezeti
egység vezetője vagy a megállapodás tárgya szerint illetékes állami vezető írja alá.
(2) Pénzügyi kötelezettségvállalást nem tartalmazó szerződés aláírását követően a  szerződés előkészítéséért felelős
önálló szervezeti egység vezetője a szerződéses adatlapot kiegészíti az aláírás dátumával, és jóváhagyólag aláírja.
34. § (1) A  pénzügyi kötelezettségvállalást tartalmazó szerződést a  szerződő partner, majd az  NFM kötelezettségvállalásra
jogosult vezetője írja alá. Ezt követően a  szerződés előkészítéséért felelős önálló szervezeti egység vezetője
a szerződésen feltüntetett aláírás dátumával kiegészíti a szerződéses adatlapot.
(2) Az  (1)  bekezdéstől eltérően az  NFM kötelezettségvállalásra jogosult vezetője írja alá elsőként a  szerződést, ha
a  szerződés előkészítéséért felelős önálló szervezeti egység gondoskodik arról, hogy a  szerződő partner az  NFM
székhelyén vagy telephelyén személyesen írja alá a szerződést.
35. § (1) A kötelezettségvállalásra jogosultak meghatározását értékhatárok szerint az NFM Igazgatás költségvetése pénzügyigazdasági feladatairól és a  döntési eljárásokról szóló utasítás, valamint az  NFM fejezet egyes fejezeti és központi
kezelésű előirányzatainak felhasználására vonatkozó jogszabályok, illetve miniszteri utasítások tartalmazzák.
(2) A  szerződésnek az  NFM kötelezettségvállalásra jogosult vezetője által történő aláírása során helyettesítésnek
a szervezeti és működési szabályzatban meghatározottak szerint van helye.
(3) Ha az aláírásra jogosultat helyettesítő személy nem rendelkezik aláírásmintával, a szerződés aláírásával egyidejűleg
a  4.  melléklet szerinti aláírásmintát is ki kell tölteni. A  kitöltött aláírásmintát az  aláírt szerződéssel együtt kell
megküldeni a  szerződés előkészítéséért felelős önálló szervezeti egységnek, amely azt legkésőbb a  szerződés
létrejöttét követő öt munkanapon belül továbbítja a  szerződéstárat kezelő Gazdálkodási Főosztály és a  szerződés
pénzügyi bonyolításában érintett Költségvetési Főosztály részére.
(4) A  fejezeti és központi kezelésű előirányzatokat terhelő kötelezettséget kizárólag a  miniszter vállalhat a  fejezeti és
központi kezelésű előirányzatok felhasználására vonatkozó kötelezettségvállalási jogok delegálását és felhasználási
jogcímét tartalmazó szabályozás kiadásáig vagy az előirányzatok visszatervezésének miniszteri jóváhagyásáig.
36. § Ha a  pénzügyi kötelezettségvállalást tartalmazó szerződéstervezetet a  szerződő felek nem írják alá, a  szerződés
előkészítéséért felelős önálló szervezeti egység – a tudomásszerzéstől számított öt munkanapon belül – köteles erről
a kötelezettségvállalási adatlap visszaküldésével egyidejűleg tájékoztatni a pénzügyi ellenjegyzőt és a Gazdálkodási
Főosztályt. A  kötelezettségvállalási adatlapon a  kötelezettségvállalásra jogosult vezetőnek írásban kell rögzítenie
a szerződéskötés meghiúsulásának tényét, röviden az indokát, és ezt az aláírásával kell igazolnia.
37. § A szerződés legalább egy-egy aláírt, eredeti példányát kell biztosítani a szerződő fél, a szerződéskötést kezdeményező
önálló szervezeti egység és a szerződéstárat kezelő Gazdálkodási Főosztály részére.
11. A szerződéses iratok továbbítása további feladatellátás céljára
38. § (1) A  szerződés előkészítéséért felelős önálló szervezeti egység a  szerződés létrejöttét követően haladéktalanul, de
legkésőbb öt munkanapon belül továbbítja a Gazdálkodási Főosztály és a szerződés pénzügyi bonyolításában érintett
Költségvetési Főosztály részére
a) a felek által aláírt szerződés egy eredeti példányát,
b) az aláírt kötelezettségvállalási adatlapot és szerződéses adatlapot,
c) az átláthatósági és az antikorrupciós nyilatkozatot a 20. § (3) bekezdése szerinti esetkörök kivételével.
(2) A szerződés előkészítéséért felelős önálló szervezeti egység az (1) bekezdésben foglaltakat másolatban megküldi
a) a  Személyügyi Főosztály részére, a  természetes személlyel az  NFM Igazgatás Szervezeti és Működési
költségvetése személyi és dologi juttatásának terhére kötendő megbízási szerződés esetében, valamint
b) a kezelő szerv részére, amennyiben az előirányzat kezelésében kijelölt kezelő szerv vesz részt.
12. A pénzügyi kötelezettségvállalást tartalmazó szerződések teljesítésigazolása 39. § Költségvetési előirányzatot érintő pénzforgalom csak a teljesítés igazolása, illetőleg kifizetés engedélyezése alapján
érvényesíthető.
40. § (1) A  teljesítés igazolására jogosult személyt és az akadályoztatása, távolléte esetén eljáró teljesítésigazolót – tisztség
szerinti megjelöléssel – a  kötelezettségvállaló jelöli ki a  szerződésben való feltüntetés útján. Ennek hiányában
a  teljesítésigazolót a  teljesítésigazolás által feladatkörében érintett államtitkár, közigazgatási államtitkár vagy
kabinetfőnök jelöli ki.
(2) A teljesítés igazolására jogosult személy meggyőződik arról, hogy
a) a feladat elvégzése előírásszerűen, a szerződésben foglaltak szerint történt,
b) az ellenérték megfizetése megalapozott, és
c) az ellenérték megfizetése a szerződésben meghatározottak módon igazolt.
(3) Ha a (2) bekezdés szerinti vizsgálat során a szerződésszerű teljesítéssel kapcsolatban nem merül fel kifogás, a teljesítés
igazolására jogosult személy kitölti, aláírja, és egy példányban megküldi a szerződő fél részére az 5. melléklet szerinti
„Számla kifizetését megalapozó teljesítésigazolás” nyomtatványt. Ha a nyomtatványnak megfelelő adattartalmú, de
attól eltérő formájú teljesítésigazolás kerül kiállításra, az  egyenértékűnek tekintendő az  5.  melléklet szerinti
nyomtatvánnyal.
41. § (1) A szerződő fél azon számlája vagy részszámlája (a továbbiakban: számla) hagyható jóvá, amelyet a „Számla kifizetését
megalapozó teljesítésigazolás” nyomtatvány – vagy azzal egyenértékűnek tekintendő dokumentum – alapján, annak
birtokában állított ki.
(2) A számla kiállításának a szerződésben meghatározott részteljesítésekhez (részfeladatokhoz) kell igazodnia.
 (3) Amennyiben az  Autópálya rendelkezésre állási díj és a  Hozzájárulás a  Művészetek Palotájának működtetéséhez,
Hozzájárulás a  sportlétesítmények PPP bérleti díjához fejezeti kezelésű előirányzatok terhére kötött koncessziós,
rendelkezésre állási, illetve szolgáltatási szerződésekben és a  TEN-T projektek, CEF-projektek fejezeti kezelésű
előirányzatok terhére kötött támogatási szerződésekben az  (1)  bekezdésben foglaltaktól eltérő eljárási szabályok
kerültek előírásra a teljesítésigazolás és a számlakiállítás tekintetében, azok esetében az előirányzat felett rendelkező
szakmai önálló szervezeti egység jogosult az azokban foglaltak szerint eljárni.
13. A számla ellenőrzése 42. § (1) A  szerződő fél által kiállított számla tartalmi és formai megfelelőségét – különös tekintettel a  számla teljesítési és
fizetési határidejére – a teljesítés igazolására jogosult személy ellenőrzi.
(2) A teljesítésigazolásnak és a számla kiállításának meg kell történnie a szakmai teljesítést követő tizenöt napon belül.
 (3) A  (2)  bekezdéstől eltérően a  teljesítésigazolásnak és a  számla kiállításának a  teljesítés hónapját követő hónap
15. napjáig kell megtörténnie, ha az áfa összegét a szolgáltatást igénybe vevő NFM fizeti meg.
14. A pénzügyi kötelezettségvállalást tartalmazó szerződések kifizetésének engedélyezése
43. § (1) A szerződéskötést kezdeményező önálló szervezeti egység, ha a szerződés fedezetét az NFM Igazgatás költségvetése
biztosítja, a  Gazdálkodási Főosztálynál, egyéb esetben a  Költségvetési Főosztálynál, valamint az  előirányzat
kezelésében részt vevő, kijelölt kezelő szervnél kezdeményezi a  kifizetést. A  kezdeményező irat (levél) mellékletét
képezi a  megfelelően kiállított számla, a  6.  melléklet szerinti „Kifizetés engedélyezése” nyomtatvány, valamint
a „Számla kifizetését megalapozó teljesítésigazolás” nyomtatvány.
(2) A  szerződéskötést kezdeményező önálló szervezeti egység az  (1)  bekezdés szerinti ügyiratot felülvizsgálat előtt,
a „Kifizetés engedélyezése” nyomtatvány aláírás céljából megküldi a teljesítés igazolására jogosult, valamint a kifizetést
engedélyező személy részére.
44. § (1) Számlázott teljesítés, támogatási szerződés és egyéb nem számlázott teljesítés esetén a teljesítés igazolására jogosult
személy a „Kifizetés engedélyezése” nyomtatvány „Teljesítésigazolás” rovatainak kitöltésével és aláírásával igazolja
a szakmai teljesítést és az elfogadott elszámolás együttes megfelelőségét, a kifizetés akadálymentességét.
(2) Ha a  kifizetés nem engedélyezhető, a  teljesítés igazolására jogosult személy gondoskodik a  számla kiállítójának
írásbeli tájékoztatásáról, és szükség esetén írásban intézkedik a számla javítására vonatkozó felszólításról.
(3) A  teljesítésigazolására jogosult személy a  teljesítésigazolást és a  kifizetés engedélyezését a  jelen utasítás 5. és
6. mellékletétől eltérő formában, jogszabályban vagy közszolgáltatási szerződésben meghatározottak szerint teljesíti
a Nemzeti Adó- és Vámhivatal (a továbbiakban: NAV) felé, ha a szerződésszerű teljesítéssel kapcsolatban kifogás nem
merül fel
a) a „Bányabezárás”,
b) az „A vasúti pályahálózat működtetésének költségtérítése”,
c) a „Vasúti személyszállítási közszolgáltatások költségtérítése”,
d) az „Autóbusszal végzett személyszállítási közszolgáltatások költségtérítése”,
e) a „Vasúti személyszállítás korábbi költségtérítéseinek elszámolása”,
f ) az „Autóbusszal végzett személyszállítás korábbi költségtérítéseinek elszámolása”
központi kezelésű előirányzatok vonatkozásában.
(4) Az (1) bekezdés szerinti esetben a NAV jogszabályban, illetve közszolgáltatási szerződésben meghatározott eljárásrend
szerint teljesíti a kifizetéseket.
(5) A központi kezelésű előirányzatok esetében az adatok Forrás SQL rendszerben történő rögzítése érdekében a szakmai
kezelő a  NAV, illetve a  Kincstár részére megküldendő, kifizetések alapjául szolgáló dokumentumok másolatát
a dokumentumok benyújtását követő tizenöt napon belül köteles megküldeni a Költségvetési Főosztály részére.
45. § (1) A kötelezettségvállalásra jogosult vezető a kifizetést a „Kifizetés engedélyezése” nyomtatvány „Kifizetés engedélyezése”
rovatainak kitöltése és aláírása útján engedélyezi. Ha a  támogatási szerződés jogszabály vagy közjogi
szervezetszabályozó eszköz alapján előlegfizetésről rendelkezik, a kötelezettségvállalásra jogosult vezető a „Kifizetés
engedélyezése” nyomtatványon kizárólag a „Kifizetés engedélyezése” rovatot tölti ki.
(2) Ha a miniszter a kötelezettségvállaló, úgy a kifizetés engedélyezője a szerződéskötést kezdeményező önálló szervezeti
egység szakmai felügyeletét gyakorló államtitkár vagy kabinetfőnök is lehet.
(3) A kifizetés engedélyezése során a kötelezettségvállalásra jogosult vezető helyettesítésének a szervezeti és működési
szabályzatban meghatározottak szerint van helye.
(4) Ha a kötelezettségvállalásra jogosult vagy az őt helyettesítő személy aláírásmintával nem rendelkezik, úgy egyidejűleg
a 4. melléklet szerinti aláírásmintát is ki kell tölteni, és csatolni kell az aláírásra megküldött dokumentumokhoz.
46. § (1) A „Kifizetés engedélyezése” nyomtatványon minden esetben fel kell tüntetni a részteljesítésekhez (részfeladatokhoz)
kapcsolódó ügyletkódot és összeget.
(2) Ha a  szerződés tanulmány, szoftver vagy egyéb tárgyi eszköz beszerzésére irányul, az  utolsó kifizetés
kezdeményezésekor a „Kifizetés engedélyezése” nyomtatványhoz a 7. melléklet szerinti nyilatkozatot is csatolni kell.
15. Érvényesítés, utalványozás 47. § (1) A  teljesítésigazolást és a  kifizetés engedélyezését követően a  kifizetendő számlát és a  teljesítésigazolás alapjául
szolgáló dokumentumokat
a) a  Költségvetési Főosztály ellenőrzi, ha a  szerződés fedezetét az  NFM Igazgatás Szakmai Programok
költségvetése, illetve fejezeti kezelésű előirányzat biztosítja,
b) a  Gazdálkodási Főosztály ellenőrzi, ha a  szerződés fedezetét az  NFM Igazgatás Szervezeti és Működési
költségvetése biztosítja.
 (2) Az (1) bekezdés szerinti felelős ellenőrzi
a) a számla tartalmának a szerződésben foglaltakkal való összhangját,
b) a számlán feltüntetett bankszámlaszám szerződésben található partner bankszámlaszámával való egyezését,
valamint
c) a szállítói számla és a teljesítésigazolás összhangja fennállását.
(3) Az (1) bekezdés szerinti felelős a Forrás SQL rendszerből nyert kiadási utalványrendelet használatával az érvényesítésre
és utalványozásra vonatkozó belső szabályozásokban rögzített eljárásrend szerint jár el. Ha az  előirányzatot külső
kezelő szerv kezeli, a  szakmai kezelő az  elszámolást annak ellenőrzése céljából a  kezelő szerv részére köteles
megküldeni.
48. § (1) Központi kezelésű előirányzatok esetében a  kötelezettségvállalás dokumentuma, a  teljesítésigazolás, a  kifizetés
engedélyezése és a kiadási utalványrendelet adatainak egyezőségét a Költségvetési Főosztály ellenőrzi.
(2) Az  érvényesítést követően a  Költségvetési Főosztály a  Forrás SQL rendszerből nyert kiadási utalványrendeletet
technikailag utalványozza.
(3) A Költségvetési Főosztály részére csak adatszolgáltatás történik – a 44. § (5) bekezdésében foglaltaknak megfelelően –
a) az „A vasúti pályahálózat működtetésének költségtérítése”,
b) a „Vasúti személyszállítási közszolgáltatások költségtérítése”,
c) az „Autóbusszal végzett személyszállítási közszolgáltatások költségtérítése”,
d) a „Vasúti személyszállítás korábbi költségtérítéseinek elszámolása”,
e) az „Autóbusszal végzett személyszállítás korábbi költségtérítéseinek elszámolása”,
f ) a „Peres ügyek”
központi kezelésű előirányzatok kapcsán.
16. A szerződés módosítása, teljesítés nélkül történő megszűnése,
a pénzügyi kötelezettségvállalást tartalmazó szerződés lezárása
49. § (1) Szerződésmódosítás esetén a szerződéskötésre vonatkozó szabályokat kell alkalmazni a következő eltérésekkel:
a) a szerződés módosításának kezdeményezésére, ha a  módosítással érintett rendelkezés határidőt tartalmaz,
csak a határidő lejártát megelőzően kerülhet sor;
b) a szerződéses adatlap módosítás rovatában meg kell jelölni azon szerződés azonosítóját, amelyre
a szerződésmódosítás vonatkozik.
 (2) Ha a szerződéshez kapcsolódó kötelezettségvállalás forrása maradvány, a szerződés módosítása nem eredményezheti
a maradvány terhére új kötelezettségvállalás keletkezését.
 (3) Nem minősül szerződésmódosításnak, ha a szerződéskötést követően a szerződés hatálya alatt a kötelezettségvállaló
vagy a  teljesítésigazoló személyében változás áll be. Ebben az  esetben a  szerződéskötést kezdeményező önálló
szervezeti egység köteles a  4.  melléklet szerinti aláírásmintát személyi változásnak megfelelően módosítani, majd
a  változásról az  új aláírásminta haladéktalan megküldésével egyidejűleg értesíteni a  szerződéstárat kezelő
Gazdálkodási Főosztályt és a szerződés pénzügyi bonyolításában érintett Költségvetési Főosztályt.
50. § (1) A szerződés teljesítés nélkül történő megszűnése esetén a szerződés előkészítéséért felelős önálló szervezeti egység
a) a szerződésben rögzített feltételek szerint köteles eljárni, továbbá
b) a  szerződés megszüntetéséhez kapcsolódó dokumentumokra a  szerződéstervezet véleményezése alcím
szabályait kell megfelelően alkalmazni.
 (2) Az  (1)  bekezdésben foglaltak esetén a  szerződés megszüntetését követően a  szerződés lezárására vonatkozó
rendelkezéseket megfelelően alkalmazni kell. 51. § (1) A  pénzügyi kötelezettségvállalást tartalmazó szerződés szakmai és pénzügyi teljesítését követően, a  szerződés
hatályának megszűntét követő öt munkanapon belül a  szerződéskötést kezdeményező önálló szervezeti egység
a 8. melléklet szerinti kötelezettségvállalás lezárása nyomtatvány kitöltésével gondoskodik a szerződés lezárásáról.
(2) Az  (1)  bekezdés szerinti nyomtatványt a  szerződéskötést kezdeményező önálló szervezeti egység haladéktalanul
továbbítja a forrás biztosítása szempontjából hatáskörrel rendelkező Költségvetési Főosztály, Gazdálkodási Főosztály
vagy az előirányzat kezelésében részt vevő kijelölt kezelő szerv részére.
(3) A szerződés lezárásával egyidejűleg a szerződéskötést kezdeményező önálló szervezeti egység köteles a szerződésben
rögzített, de fel nem használt összeg (maradvány) meghatározása és a maradvány felszabadításának engedélyeztetése
iránt intézkedni.
52. § Tanulmány megrendelésére irányuló szerződés esetében, a szerződéskötést kezdeményező önálló szervezeti egység
vezetője, a szerződés eredményeként létrejött tanulmány átvételét követően, annak egy – akár másolati – példányát
– a minősített dokumentumok kivételével – megküldi a Kommunikációs Főosztálynak az intraneten történő közzététel
céljából.
III. FEJEZET
A CEF PROJEKTEK KAPCSÁN ALKALMAZANDÓ KÜLÖNÖS SZABÁLYOK
53. § (1) Az I. és II. fejezet rendelkezéseit az e §-ban foglalt eltérésekkel kell alkalmazni
a) az  Európai Bizottság által átruházott hatáskörben eljáró Innovációs és Hálózati Projektek Végrehajtó
Ügynökséggel (a továbbiakban: INEA) kötendő, valamint
b) az Európai Bizottsággal a Programtámogató Tevékenységek tárgyú projektek vonatkozásában projektenként
kötendő egyedi támogatási
megállapodásra (a továbbiakban együtt: Megállapodás).
(2) A Megállapodás tervezetének előkészítése során az NFM feladatkör szerint érintett önálló szervezeti egysége egyezteti
a projektek műszaki-szakmai tartalmát, ütemezését, egyéb részleteit az Európai Bizottsággal és az INEA-val, valamint
e szervezeti egység a szerződés előkészítéséért felelős önálló szervezeti egység.
(3) Nem kell a  kabinetfőnök előzetes elvi engedélyét kérni, ha a  Megállapodás tervezete olyan, a  Programtámogató
Tevékenységek tárgyú projekthez kapcsolódik, amelynek alapját képező pályázatról szóló jelentést a  Nemzeti
Fejlesztési Kormánybizottság (a továbbiakban: NFK), illetve a Kormány elfogadta. Ebben az esetben az NFK, illetve
a Kormány általi elfogadásról szóló dokumentumot a véleménykérés mellékleteként meg kell küldeni a címzetteknek.
(4) A Megállapodás tervezetének véleményezése során
a) az  INEA-val kötendő megállapodás esetében a  szerződés előkészítéséért felelős önálló szervezeti egység
a véleménykérés mellékleteként megküldi a címzetteknek
aa) a tervezet eredeti, angol nyelvű változatát,
ab) az  Európai Bizottság által elfogadott sablon megállapodás INEA által készített magyar nyelvű
változatát,
ac) a szerződéses adatlapot,
ad) a kötelezettségvállalási adatlapot,
ae) a  Megállapodás alapját képező pályázatról szóló NFK, illetve Kormány által elfogadott jelentést,
előterjesztést vagy határozatot, valamint
af ) minden egyéb, a  véleményezéshez szükséges dokumentumot, így különösen szerződésmódosítás
esetén az alapszerződést és annak esetleges korábbi módosításait;
b) a véleménykérést és annak mellékleteit a kabinetfőnök részére is meg kell küldeni;
c) a véleményezés határideje három munkanap;
d) figyelemmel kell lenni arra, hogy a tervezet megváltoztatása csak az NFM-mel a (2) bekezdés alapján egyeztetett
részek vonatkozásában lehetséges.
 (5) A vélemények feldolgozását követően a szerződés előkészítéséért felelős önálló szervezeti egység az irányítását ellátó
államtitkár útján kezdeményezi a  miniszternél a  kötelezettségvállalási adatlap egyetértőként történő, valamint
az annak mellékletét képező éven túli kötelezettségvállalás engedélyezéséről szóló döntési lap aláírását.
(6) Nem kell a  kabinetfőnök jóváhagyását kérni, ha a  kabinetfőnök véleményezés során tett észrevételei a  tervezet
szövegén átvezetésre kerültek.
(7) Az NFM kötelezettségvállalásra jogosult vezetője
a) kizárólag a Megállapodás angol nyelvű változatát írja alá,
b) a Megállapodást a szerződő partnert megelőzően írja alá, amennyiben erről a Bizottsággal vagy az INEA-val
megegyezés született.
 (8) A Megállapodás magyar nyelvű fordítását legkésőbb addig az időpontig kell az iratokhoz csatolni, amikor az adott
projekt vonatkozásában az első éves jelentés benyújtása az Európai Bizottság felé esedékessé válik.
54. § (1) Az I. és II. fejezet rendelkezéseit az e §-ban foglalt eltérésekkel kell alkalmazni a CEF projekt megvalósítására a tagállami
kedvezményezettként eljáró NFM és a végrehajtó szervek között kötendő támogatási szerződésre, továbbá valamennyi
szerződésre és kötelmi jellegű jognyilatkozatra (a továbbiakban e §-ban együtt: támogatási szerződés).
(2) Nem kell a kabinetfőnök előzetes elvi engedélyét kérni, ha a támogatási szerződés alapjául szolgáló Megállapodás
meghatározta a támogatási szerződés tárgyát (szolgáltatás), a szerződő felet (implementing body, azaz végrehajtó
szerv), valamint a szerződésben szereplő támogatási összeget.
(3) Nem kell előzetes fedezetvizsgálatot végrehajtani, ha a  támogatási szerződés alapjául szolgáló Megállapodás
megkötése során kötelezettségvállalási adatlap kitöltésére került sor.
(4) A támogatási szerződés tervezetének véleményezése során
a) a véleménykérést és annak mellékleteit a kabinetfőnök részére is meg kell küldeni;
b) a véleményezés határideje három munkanap.
(5) Nem kell a  kabinetfőnök jóváhagyását kérni, ha a  kabinetfőnök véleményezés során tett észrevételei a  tervezet
szövegén átvezetésre kerültek.
IV. FEJEZET
A SZERZŐDÉSEK ELŐKÉSZÍTÉSE KÜLÖNLEGES ELJÁRÁSBAN 55. § (1) Az I–III. fejezet rendelkezéseit az e fejezetben foglalt eltérésekkel kell alkalmazni, ha a miniszter vagy a közigazgatási
államtitkár a  szerződéskötést kezdeményező vagy a  szerződés előkészítéséért felelős önálló szervezeti egységet
e fejezet szerinti különleges eljárásra utasítja. A különleges eljárást a miniszter vagy a közigazgatási államtitkár írásban
– így különösen e-mailben – vagy szóban rendelheti el. A szóbeli utasítást a címzett iktatott feljegyzésben rögzíti
az ügyiratban.
(2) A különleges eljárás során a szerződés előkészítése a kabinetfőnök előzetes elvi engedélye nélkül történik, és nem kell
írásbeli ajánlatot bekérni.
(3) A szerződéskötést kezdeményező önálló szervezeti egység az (1) bekezdése szerinti utasítást követően haladéktalanul
kezdeményezi az előzetes fedezetvizsgálatot, és előkészíti a szerződéstervezetet, vagy ha a szerződés előkészítéséért
a Jogtanácsi Főosztály felel, úgy megküldi részére a 17. § (1) bekezdése szerinti adatokat.
(4) A fedezetvizsgálat kérése során megkeresett önálló szervezeti egység egy munkanapon belül értesíti a szerződéskötést
kezdeményező önálló szervezeti egységet arról, hogy a fedezet rovat szinten rendelkezésre áll.
(5) A  szerződés előkészítéséért felelős önálló szervezeti egység legkésőbb az  (1)  bekezdés szerinti utasítást követő
második munkanapon megküldi véleményezésre a  szerződéstervezetet. A  szerződéstervezet véleményezése
során  a  véleménykérést, valamint annak mellékleteit a  kabinetfőnök részére is meg kell küldeni a
kabinetszerzodes@nfm.gov.hu e-mail címre, és a véleményezés határideje egy munkanap.
(6) A  véleményezést követően véglegezett szerződéstervezetet a  kabinetfőnök jóváhagyása nélkül kell aláírásra vagy
–  pénzügyi kötelezettségvállalást tartalmazó szerződés esetén – pénzügyi ellenjegyzésre felterjeszteni, ha
a kabinetfőnök véleményezés során tett észrevételei a tervezet szövegén átvezetésre kerültek.
(7) A  pénzügyi ellenjegyzés és az  aláírás kezdeményezése egyetlen ügyiratban történik, amelynek tartalmaznia kell
a  kötelezettségvállalást – pénzügyi kötelezettségvállalást tartalmazó szerződés esetén a  pénzügyi ellenjegyzést –
megalapozó adatokat. A pénzügyi ellenjegyzés határideje 1 munkanap.
V. FEJEZET
A NEMZETI FEJLESZTÉSI MINISZTÉRIUM SZERZŐDÉSEINEK NYILVÁNTARTÁSA
17. Szerződéstár kezelése, jogosultsági rendszer 56. § (1) A Gazdálkodási Főosztály üzemelteti és kezeli a szerződéstárat, amely az aláírt szerződés és a kapcsolódó adatlapok
digitális képének visszakereshetőségét biztosító elektronikus adattár.
(2) A szerződéstár igény szerinti fejlesztéséről a Gazdasági Ügyekért Felelős Helyettes Államtitkári Titkárság gondoskodik.
57. § (1) A Gazdálkodási Főosztály végzi a szerződések digitalizálását és az ahhoz kapcsolódó adatrögzítést.
 (2) A digitalizált szerződést egyedi fájlnévvel kell ellátni.
 (3) A szerződés digitalizálásával egyidejűleg a következő metaadatokat kell a szerződéstárban rögzíteni:
a) a szerződéstár által felkínált és nyilvántartott egyedi azonosító;
b) a kötelezettségvállalás azonosítója;
c) az ÁHT azonosító;
d) az érintett előirányzat megnevezése;
e) a szerződéses iktatószám;
f ) a szerződéskötést kezdeményező önálló szervezeti egység megnevezése;
g) a kötelezettségvállaló neve;
h) a szakmai teljesítésigazoló neve;
i) a szerződő partner;
j) a szerződés típusa;
k) a szerződés tárgya;
l) a szerződés kategória (témakör);
m) a szerződés bruttó összege, nettó összeg + áfa bontásban;
n) a szerződés nettó összege;
o) a szerződés felek általi aláírásának napja;
p) a szakmai teljesítés véghatárideje;
q) a szerződés hatálya;
r) egyedi támogatási szerződés esetén a támogatási program megvalósításának helye.
(4) Szerződésmódosítás esetén a módosítás egyedi sorszámhoz rendelése és a módosítás verziójának jelölése szükséges
a (3) bekezdés a) pontban foglaltakkal összefüggésben.
58. § (1) A szerződéstárhoz olvasási joggal rendelkezik:
a) az állami vezető,
b) a kabinetfőnök,
c) az önálló szervezeti egység vezetője,
d) az adatvédelmi felelős,
e) az államigazgatási szervek integritásirányítási rendszeréről és az  érdekérvényesítők fogadásának rendjéről
szóló 50/2013. (II. 25.) Korm. rendelet alapján kijelölt integritási tanácsadó,
f ) a Költségvetési Főosztály kijelölt munkatársa,
g) a Jogtanácsosi Főosztály kijelölt munkatársa,
h) a Gazdálkodási Főosztály kijelölt munkatársa,
i) a Személyügyi Főosztály kijelölt munkatársa, valamint
j) az Ellenőrzési Főosztály kijelölt munkatársa.
(2) Az (1) bekezdés f )–j) pontja szerinti kijelölést a főosztály vezetője írásban megküldi a Gazdálkodási Főosztály részére.
18. A szerződések nyilvántartásba vétele és megőrzése, adatszolgáltatás a megkötött szerződésekről
59. § (1) A Gazdálkodási Főosztály az aláírt szerződés, a szerződéses adatlap és – pénzügyi kötelezettségvállalást tartalmazó
szerződések esetén – a kötelezettségvállalási adatlap alapján felelős:
a) a  szerződéses adatlap, a  kötelezettségvállalási adatlap és a  szerződés egy eredeti példányának egy fájlban
történő digitalizálásáért a dokumentumok kézhezvételétől számított öt munkanapon belül;
b) a szerződés egy eredeti példányának a szerződéstár irattárába helyezéséért;
c) a fájl szerződéstárban történő archiválásáért, a  kapcsolódó metaadatok rögzítéséért és a  szerződéses
adatlapon szereplő adatoknak megfelelő jogosultságok 58. §-ban meghatározottak szerinti beállításáért.
 (2) Az  aláírt, eredeti szerződés másolatát ügyintézésre megkapja a  szerződés pénzügyi bonyolításában érintett
Gazdálkodási Főosztály vagy a Költségvetési Főosztály.
 (3) A  Gazdálkodási Főosztály az  aláírt szerződés beérkezését követő öt munkanapon belül megküldi a  szerződéses
adatlapot a Kommunikációs Főosztály részére, ha a szerződéses adatlapon megjelölték, hogy a szerződés közzététele
kötelező, vagy nem kötelező, de a  szerződéskötést kezdeményező önálló szervezeti egység által javasolt.
A  Kommunikációs Főosztály a  megküldött szerződéses adatlap alapján, annak kézhezvételétől számított
öt  munkanapon belül gondoskodik a  szerződés típusának, tárgyának, időtartamának, a  szerződő felek
megnevezésének, továbbá pénzügyi kötelezettségvállalást tartalmazó szerződés esetén a  szerződés értékének
a www.kormany.hu honlapon történő közzétételéről.
(4) A vagyoni értéket képviselő szellemi alkotással, szerzői művel kapcsolatos szerződések nyilvántartását, megőrzését
mindaddig biztosítani kell, amíg azok az NFM könyveiben szerepelnek. Ezen szerződések nyilvántartásból történő
törlésére kizárólag a  könyv szerinti értékük nullára történő leírását követően kerülhet sor a  Számviteli Politikában
foglalt szabályoknak megfelelően.
60. § (1) A  Gazdálkodási Főosztály havonta – a  tárgyhót követő hónap 4. napjáig – köteles tájékoztatni a  kabinetfőnököt
a tárgyhónapban megkötött szerződések vonatkozásában, szerződésenkénti bontásban a következő adatokról:
a) a szerződéskötést kezdeményező önálló szervezeti egység és a kötelezettségvállaló megnevezése,
b) a szerződő partner neve,
c) a szerződés tárgya,
d) a szerződés összege,
e) a szerződés szerinti feladat teljesítési határideje.
(2) A Gazdálkodási Főosztály negyedévente kimutatást készít a szerződéstárban található szerződésekről. A kimutatás
elkészítését követően felhívja az NFM valamennyi önálló szervezeti egységének vezetőjét, hogy az általuk megkötött,
de a kimutatásban nem szereplő szerződések iratait öt napon belül küldjék meg a szerződéstárban történő rögzítés
céljából.
(3) A (2) bekezdés szerinti felhívás eredményéről a szerződéstár kezelője tájékoztatja a Kommunikációs Főosztályt, amely
a tájékoztatás kézhezvételétől számított öt munkanapon belül gondoskodik az 59. § (3) bekezdése alapján közzétett
adatok szükség szerinti aktualizálásáról.
VI. FEJEZET
ZÁRÓ RENDELKEZÉSEK 61. § (1) Ez az utasítás 2016. január 1-jén lép hatályba.
 (2) Ezen utasítás rendelkezéseit a hatálybalépésekor folyamatban lévő eljárások esetében is alkalmazni kell az utasítás
hatálybalépését követően kezdeményezett eljárási cselekményekre. 62. § (1) A Nemzeti Fejlesztési Minisztérium beszerzéseinek szabályozásáról szóló 14/2015. (V. 11.) NFM utasítás [a továbbiakban:
14/2015. (V. 11.) NFM utasítás] 1. § (2) bekezdése helyébe a következő rendelkezés lép:
„(2) Az utasítás tárgyi hatálya az NFM következő beszerzéseire terjed ki:
a) az NFM Igazgatás költségvetése terhére, az NFM fejezeti kezelésű előirányzataiból, valamint az NFM által kiírt és
európai uniós forrás felhasználásával megvalósuló, a közbeszerzésekről szóló törvény (a továbbiakban: Kbt.) hatálya
alá tartozó közbeszerzési eljárás alapján történő beszerzés;
b) az  NFM mint az  Uniós fejlesztések fejezetbe tartozó fejezeti kezelésű előirányzatok felhasználásának rendjéről
szóló  549/2013. (XII. 30.) Korm. rendelet, valamint a  2014–2020 programozási időszakban az  egyes európai uniós
alapokból származó támogatások felhasználásának rendjéről szóló 272/2014. (XI. 5.) Korm. rendelet szerinti kezelő
szerv közbeszerzési eljárás útján történő beszerzésére;
c)  közbeszerzés lefolytatását nem igénylő beszerzésre, amennyiben az  adott beszerzés nem tartozik a  Nemzeti
Fejlesztési Minisztérium szerződései megkötésének és nyilvántartásának szabályairól szóló 41/2015. (XII. 23.)
NFM utasítás hatálya alá.”
(2) A 14/2015. (V. 11.) NFM utasítás 1. §-a a következő (2a) bekezdéssel egészül ki:
„(2a) A 3. §-ban foglalt rendelkezéseket az NFM valamennyi beszerzésére alkalmazni kell.”
63. § Hatályát veszti a Nemzeti Fejlesztési Minisztérium szerződései megkötésének és nyilvántartásának szabályairól szóló
46/2011. (X. 14.) NFM utasítás.
Dr. Seszták Miklós s. k.,
 nemzeti fejlesztési miniszter


type: legislation

jurisdiction: Hungary

text:
1432/2013. (VII. 10.) Korm. határozata Fehér Béla Kossuthkifli című regénye alapján 6 részes történelmi tv-filmsorozat készítésének támogatására a rendkívüli kormányzati intézkedésekre szolgáló tartalékból történő előirányzat-átcsoportosításról.
A Kormány az  államháztartásról szóló 2011.  évi CXCV.  törvény 21.  § (6)  bekezdésében biztosított jogkörében
Fehér  Béla Kossuthkifli című regénye alapján 6 részes történelmi tv-filmsorozat készítésének támogatására
100,0  millió forint 1.  melléklet szerinti egyszeri átcsoportosítását rendeli el elszámolási, a  fel nem használt rész
tekintetében visszatérítési kötelezettséggel a  Magyarország 2013.  évi központi költségvetéséről szóló 2012.  évi
CCIV.  törvény (a  továbbiakban: Kvtv.) 1.  melléklet XX. Emberi Erőforrások Minisztériuma fejezet, 20. Fejezeti
kezelésű előirányzatok cím, 11. Kulturális feladatok és szervezetek támogatása alcím, 1. Filmszakmai támogatások
jogcímcsoport javára, a Kvtv. 1. melléklet XI. Miniszterelnökség fejezet, 7. Rendkívüli kormányzati intézkedések cím
terhére.
Az átcsoportosítás tekintetében
Felelős: nemzetgazdasági miniszter
Határidő: azonnal Az elszámolási és visszatérítési kötelezettség tekintetében
Felelős: emberi erőforrások minisztere
Határidő: 2013. december 20.
Dr. Semjén Zsolt s. k.,
 miniszterelnök-helyettes


text:
1458/2018. (IX. 25.) Korm. határozata egyes települési önkormányzatok támogatásáról.
A Kormány
 1. az  államháztartásról szóló 2011. évi CXCV. törvény (a  továbbiakban: Áht.) 33.  § (1)  bekezdésében biztosított
jogkörében eljárva elrendeli a  Magyarország 2018. évi központi költségvetéséről szóló 2017. évi C. törvény
(a továbbiakban: Kvtv.) 1. melléklet IX. Helyi önkormányzatok támogatásai fejezet címrendjének 80. Egyes települési
önkormányzatok működési és fejlesztési támogatása címmel és a  2.  pontban meghatározott alcímekkel történő
kiegészítését;
2. az  Áht. 33.  § (2)  bekezdésében biztosított jogkörében eljárva – az  egyes települési önkormányzatok támogatása
érdekében – a Kvtv. 1. melléklet IX. Helyi önkormányzatok támogatásai fejezet, 2. A helyi önkormányzatok működési
célú kiegészítő támogatásai cím terhére 937 134 000 forint egyszeri átcsoportosítását rendeli el a Kvtv. 1. melléklet
IX. Helyi önkormányzatok támogatásai fejezet, 80. Egyes települési önkormányzatok működési és fejlesztési
támogatása cím alábbi alcímei javára, az 1. melléklet szerint:
A Alcímszám B Alcím C Támogatási cél D
Támogatás (forintban) 1. Bénye Község feladatainak támogatása
hiteltartozásból eredő fizetési
kötelezettség rendezése
4 000 000 2.
Felsővadász Község feladatainak
támogatása
tartozások rendezése 38 676 000 3. Gánt Község feladatainak támogatása
infrastruktúra fejlesztéssel összefüggő
kiadások rendezése
48 000 000 4.
Iregszemcse Község feladatainak
támogatása
tartozások rendezése 5 000 000 5.
Kehidakustány Község feladatainak
támogatása
Deák-kúria működtetése 6 000 000 6.
Múcsony Község feladatainak
támogatása
tartozás rendezése 26 795 000 7.
Pusztaottlaka Község feladatainak
támogatása
hiteltartozás rendezése 48 900 000 8.
Sajósenye Község feladatainak
támogatása
hiteltartozás rendezése 20 000 000 9.
Pellérd Község Önkormányzata
feladatainak támogatása
konyhafejlesztés támogatása 39 763 000 10.
Érd Megyei Jogú Város feladatainak
támogatása
működési feladatok támogatása 700 000 000 3. egyetért azzal, hogy a  belügyminiszter a  2.  pont szerint átcsoportosított előirányzat terhére, az  abban
meghatározott támogatási célra, külön pályázat és kérelem benyújtása nélkül, az  államháztartásról szóló törvény
végrehajtásáról szóló 368/2011. (XII. 31.) Korm. rendelet 101/A.  § hatálya alá tartozó egyedi támogatást nyújtson
az  érintett önkormányzatok részére támogatási előlegként a  támogatás felhasználásának és elszámolásának
részletes feltételeit meghatározó támogatói okirat alapján úgy, hogy a támogatás felhasználásának végső határideje
az 1–9. alcímek esetében 2018. december 31., a 10. alcím esetében 2019. december 31.;
4. egyetért azzal, hogy a  belügyminiszter a  3.  pont szerinti egyedi költségvetési támogatást a  támogatói okirat
kiadását követően folyósítsa a 2. pontban felsorolt kedvezményezett települési önkormányzatok számára.
Orbán Viktor s. k.,
 miniszterelnök


text:
28/2015. (VI. 17.) OGY határozata a biológiai sokféleség megőrzésének 2015–2020 közötti időszakra szóló nemzeti stratégiájáról.
1. Az  Országgyűlés elfogadja a  biológiai sokféleség megőrzésének 2015−2020 közötti időszakra szóló nemzeti
stratégiáját az 1. melléklet szerint.
2. Az  Országgyűlés felkéri a  Kormányt a  biológiai sokféleség megőrzésének 2015−2020 közötti időszakra szóló
nemzeti stratégiájának végrehajtására.
3. Ez a határozat a közzétételét követő napon lép hatályba.
Kövér László s. k.,
az Országgyűlés elnöke


text:
390/2018. (VIII. 17.) KE határozata rektori megbízás alóli felmentésről.
Az Alaptörvény 9. cikk (4) bekezdés d) pontja, valamint a nemzeti felsőoktatásról szóló 2011. évi CCIV. törvény 37. §
(8) bekezdése alapján – az emberi erőforrások miniszterének a Fenntartói Testülettel egyetértésben tett javaslatára –
a  Nemzeti Közszolgálati Egyetemen Dr. Patyi András egyetemi tanárt – lemondására tekintettel – a  rektori
megbízása alól 2018. augusztus 31-ei hatállyal felmentem.
Budapest, 2018. július 30. Áder János s. k.,
 köztársasági elnök


text:
328/2019. (VIII. 22.) KE határozata kitüntetés adományozásáról.
Az Alaptörvény 9.  cikk (4)  bekezdés f )  pontja, illetve a  Magyarország címerének és zászlajának használatáról,
valamint állami kitüntetéseiről szóló 2011. évi CCII. törvény 18.  § (1)  bekezdése alapján – a  miniszterelnök
előterjesztésére –
a nemzet szolgálata iránt elkötelezett, példaértékű közéleti szerepvállalása, valamint az  anatómián belül, főként
az  idegrendszer szerkezetének vizsgálata terén nemzetközileg is elismert, kiemelkedően eredményes tudományos
életpályája, továbbá jelentős egyetemi oktatói és tankönyvírói tevékenysége elismeréseként
dr. Réthelyi Miklós Szent-Györgyi Albert-díjas orvos, az  orvostudományok doktora, az  UNESCO Magyar Nemzeti
Bizottságának elnöke, volt nemzeti erőforrás miniszter, a Semmelweis Egyetem professor emeritusa részére,
a politikatudomány területén folytatott több évtizedes kutatói és oktatói munkája, alkotmánybíróként végzett
kimagasló színvonalú szakmai tevékenysége, valamint jelentős közéleti pályafutása elismeréseként
dr. Stumpf István alkotmánybíró, a  volt Miniszterelnöki Hivatal minisztere, az  Eötvös Loránd Tudományegyetem
Állam- és Jogtudományi Kara Politikatudományi Intézetének egyetemi tanára, a  Széchenyi István Egyetem
Deák Ferenc Állam- és Jogtudományi Kara Alkotmányjogi és Politikatudományi Tanszékének egyetemi tanára,
a Századvég Politikai Iskola Alapítvány és Kutatóintézet alapító elnöke részére a
MAGYAR ÉRDEMREND
középkeresztje a csillaggal
polgári tagozata kitüntetést adományozom.
Budapest, 2019. július 22. Áder János s. k.,
 köztársasági elnök


text:
422/2016. (XI. 2.) KE határozata bírói kinevezésről.
Az Alaptörvény 9.  cikk (3)  bekezdés k)  pontja, valamint a  bírák jogállásáról és javadalmazásáról szóló 2011. évi
CLXII. törvény 3. § (2) bekezdése alapján – az Országos Bírósági Hivatal elnökének javaslatára – dr. Ábrahám Orsolya
Csillát 2016. november 1. napjától határozatlan időtartamra bíróvá kinevezem.
Budapest, 2016. október 19. Áder János s. k.,
 köztársasági elnök


text:
151/2014. (V. 6.) Korm. rendelete a Moholy-Nagy Művészeti Egyetem MOME Campus Kreatív Innovációs és Tudáspark megvalósításával összefüggő közigazgatási hatósági ügyek nemzetgazdasági szempontból kiemelt jelentőségű üggyé nyilvánításáról és az eljáró hatóságok kijelöléséről.
A Kormány a  nemzetgazdasági szempontból kiemelt jelentőségű beruházások megvalósításának gyorsításáról és
egyszerűsítéséről szóló 2006. évi LIII. törvény 12.  § (5)  bekezdés a), b), d) és e)  pontjában, valamint a  közigazgatási hatósági
eljárás és szolgáltatás általános szabályairól szóló 2004. évi CXL. törvény 174/A. § (1) bekezdés a) pontjában kapott felhatalmazás
alapján, az Alaptörvény 15. cikk (1) bekezdésében meghatározott feladatkörében eljárva a következőket rendeli el:
1. § (1) A  Kormány nemzetgazdasági szempontból kiemelt jelentőségű üggyé nyilvánítja a  Moholy-Nagy Művészeti
Egyetem MOME Campus Kreatív Innovációs és Tudáspark fejlesztésére irányuló, a Moholy-Nagy Művészeti Egyetem
állami tulajdonban álló, Budapest XII. kerület, 10947/1 helyrajzi szám alatt nyilvántartott, természetben a Budapest
XII. kerület, Zugligeti út 9–25. szám alatt található ingatlanon megvalósuló beruházással (a továbbiakban:
Beruházás) összefüggő, az 1. mellékletben felsorolt közigazgatási hatósági ügyeket.
(2) Az (1) bekezdés alkalmazásában a Beruházással összefüggőnek kell tekinteni mindazokat a közigazgatási hatósági
ügyeket, amelyek a Beruházás megvalósításához, használatbavételéhez és működéséhez közvetlenül szükségesek.
(3) A  Kormány az  (1)  bekezdés szerinti közigazgatási hatósági ügyekben eljáró hatóságként az  1.  mellékletben
meghatározott hatóságokat jelöli ki.
(4) Azokban az esetekben, amikor az 1. mellékletben meghatározott ügyfajtára vonatkozó jogszabály az adott ügyben
szakhatóság közreműködését rendeli el, a Kormány az (1) bekezdés szerinti közigazgatási hatósági ügyekben eljáró
szakhatóságként a 2. mellékletben meghatározott hatóságokat jelöli ki.
2. § (1) Az  ügyfélnek az  eljárás megindítása előtt benyújtott kérelmére az  1.  § (1)  bekezdése szerinti hatósági ügyekben
a  szakhatóság – a  hatóság határozatának jogerőre emelkedéséig felhasználható – előzetes szakhatósági
állásfoglalást ad ki azzal, hogy a  kérelemhez benyújtott előzetes szakhatósági hozzájárulást a  hatóság
a közigazgatási hatósági eljárás és szolgáltatás általános szabályairól szóló 2004. évi CXL. törvény 44. § (8) bekezdése
szerint használja fel.
(2) Az  1.  § (1)  bekezdése szerinti közigazgatási hatósági ügyekben hozott döntés fellebbezésre tekintet nélkül
végrehajtható.
(3) Az  eljáró hatóság az  általa meghozott döntéseket – az  eljárás során a  személyesen az  ügyfélnek szóló végzések
kivételével – hirdetményi úton közli. A döntés közlésének napja a hirdetmény kifüggesztését követő ötödik nap.
3. § A Kormány az  1.  § (1)  bekezdése szerinti kiemelt jelentőségű ügyek koordinációjára – a  fővárosi és megyei
kormányhivatalokról szóló 288/2010. (XII. 21.) Korm. rendelet 8/A. §-ában foglaltak szerint – feladat- és hatáskörrel
rendelkező kormánymegbízottként a Budapest Főváros Kormányhivatalát vezető kormánymegbízottat jelöli ki.
4. § Ez a rendelet a kihirdetését követő napon lép hatályba.
5. § E rendelet rendelkezéseit a hatálybalépésekor folyamatban lévő ügyekben is alkalmazni kell.
Orbán Viktor s. k.,
 miniszterelnök